Ανακοίνωση της Κυβερνήσεως του Ηνωμένου Βασιλείου αναφορικά με την οδηγία 94/22/ΕΟΚ του Ευρωπαϊκού Κοινοβουλίου και του Συμβουλίου της 30ής Μαΐου 1994 για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων

(2002/C 12/03)

(Κείμενο που παρουσιάζει ενδιαφέρον για τον ΕΟΧ)

ΥΠΟΥΡΓΕΙΟ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ

ΚΑΝΟΝΙΣΜΟΙ ΠΕΡΙ (ΠΑΡΑΓΩΓΗΣ) ΠΕΤΡΕΛΑΙΟΥ (ΣΕ ΘΑΛΑΣΣΙΕΣ ΠΕΡΙΟΧΕΣ) 1988

20ός ΓΥΡΟΣ ΕΚΔΟΣΗΣ ΥΠΕΡΑΚΤΙΩΝ ΑΔΕΙΩΝ

1. Ο υπουργός εμπορίου και βιομηχανίας καλεί τους ενδιαφερομένους, σύμφωνα με τις διατάξεις των κανονισμών περί (παραγωγής) πετρελαίου (σε θαλάσσιες περιοχές) του 1988 (Petroleum (Production) (Seaward Areas) Regulations 1988 - S.I. 1988 αριθ. 1213), όπως τροποποιήθηκαν (εφεξής οι κανονισμοί του 1988) και των κανονισμών της οδηγίας αδειών υδρογονανθράκων του 1995 (Hydrocarbons Licensing Directive Regulations 1995 - S.I. 1995 αριθ. 1434), να υποβάλουν αιτήσεις για άδειες παραγωγής πετρελαίου σχετικά με τα τμήματα και τα μέρη τμημάτων που αναφέρονται στο συμπλήρωμα της παρούσας ανακοίνωσης τα οποία δεν ήταν το υποκείμενο ήδη υφιστάμενης άδειας παραγωγής πετρελαίου κατά την ημερομηνία της παρούσας ανακοίνωσης. Ο οριστικός κατάλογος των τμημάτων που δεν έχουν τύχει άδειας φαίνεται σε χάρτες οι οποίοι έχουν κατατεθεί στη βιβλιοθήκη του Υπουργείου Εμπορίου και Βιομηχανίας και όπου μπορούν να εξετασθούν μετά από προηγούμενη συνεννόηση (βλέπετε παρακάτω για λεπτομέρειες για επικοινωνία) μεταξύ των ωρών 09:15 και 16:45, Δευτέρα με Παρασκευή μέχρι τη 16η Απριλίου 2002 (στην οποία γίνεται αναφορά παρακάτω ως "η ημερομηνία υποβολής αιτήσεων"). Οι χάρτες είναι επίσης διαθέσιμοι στις ιστοσελίδες της Διεύθυνσης Πετρελαίου και Φυσικού Αερίου (Oil and Gas Directorate).

2. Άδειες που εκδίδονται σύμφωνα με την παρούσα πρόσκληση θα ενσωματώνουν ρήτρες οι οποίες ουσιαστικά βασίζονται, υπό ορισμένες τροποποιήσεις και επιπρόσθετες διατάξεις, στις πρότυπες πήτρες (Model Clauses) που αναφέρονται στο συμπλήρωμα 4 των κανονισμών περί (παραγωγής) πετρελαίου (σε Θαλάσσιες Περιοχές) του 1988 (όπως αυτοί έχουν τροποποιηθεί) εκτός του ότι δεν θα ισχύουν οι τροποποιήσεις στις Πρότυπες Ρήτρες των παραγράφων α) ii) και c) έως h) του κανονισμού 8 των κανονισμών (τροποποίηση) περί (παραγωγής) πετρελαίου (σε θαλάσσιες περιοχές) του 1996 (Petroleum (Production) (Seaward Areas) (Amendment) Regulations 1996 - S.I. 1996 αριθ. 2946).

3. Το Υπουργείο Εμπορίου και Βιομηχανίας έχει διεκπεραιώσει στρατηγική περιβαλλοντολογική εκτίμηση της περιοχής, συμπεριλαμβανομένων όλων των τμημάτων τα οποία αναφέρονται στο συμπλήρωμα, σύμφωνα με το πρότυπο το απαιτούμενο στην οδηγία 2001/42/ΕΚ σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων. Το συμπέρασμα της εκτίμησης ήταν ότι δεν προέκυψαν υπερισχύοντες λόγοι για τους οποίους η περιοχή αυτή να μην μπορεί να ληφθεί υπόψη για άδειες για πετρέλαιο και φυσικό αέριο. Λεπτομέρειες της εκτίμησης, καθώς και οδηγίες για την εξασφάλιση αντιτύπων, είναι διαθέσιμες στις ιστοσελίδες http:/www.habitats-directive.org/sea2/index.cgi.

Αιτήσεις για χορήγηση αδειών

4. Οι αιτήσεις πρέπει να υποβάλλονται στο αιτητικό έντυπο για άδειες παραγωγής σε θαλάσσιες περιοχές το οποίο είναι διαθέσιμο στις ιστοσελίδες της Διεύθυνσης Πετρελαίου και φυσικού αερίου (Oil and Gas Directorate) ή από τη διοίκηση αδειών πετρελαίου και φυσικού αερίου (Oil & Gas Licence Administration) (βλέπετε παρακάτω για λεπτομέρειες για επικοινωνία).

5. Η υποβολή των αιτήσεων πρέπει να γίνει στο Υπουργείο Εμπορίου και Βιομηχανίας στο Λονδίνο, στη διεύθυνση 1 Victoria Street, London SW1H 0ET, μαζί με τέλος 2820 λιρών Αγγλίας ανά αίτηση. Οι αιτήσεις θα γίνονται δεκτές μεταξύ 9:30 και 13:00 κατά την ημερομηνία υποβολής αιτήσεων. Καμία αίτηση δε θα γίνεται δεκτή μετά από την ώρα 13.00 κατά την παραπάνω ημερομηνία.

6. Όταν η αίτηση αφορά περισσότερα του ενός τμήματος, θα πρέπει να αναφέρεται σειρά προτίμησης.

7. Ο προτεινόμενος χειριστής εντός του αιτούντος ομίλου (συμπεριλαμβανομένης και οποιασδήποτε εταιρίας η οποία αποτελεί τον μόνο αιτούντα) θα πρέπει να υποβάλει δήλωση αναφορικά με τη γενική περιβαλλοντική πολιτική του όσον αφορά τη διεξαγωγή δραστηριοτήτων σχετικών με άδειες σε θαλάσσιες περιοχές.

8. Περαιτέρω οδηγίες σχετικά με τα δικαιολογητικά με τα οποία οι αιτούντες μπορούν να υποστηρίξουν τις αιτήσεις τους παρέχονται στις κατευθυντήριες οδηγίες (Notes for Applicants) που είναι διαθέσιμες από τη διοίκηση αδειών και στις ιστοσελίδες της διεύθυνσης πετρελαίου και φυσικού αερίου (βλέπετε παρακάτω για λεπτομέρειες για επικοινωνία).

9. Οι αιτήσεις θα κριθούν με γνώμονα τη συνεχιζόμενη ανάγκη πραγματοποίησης ταχυτάτων, διεξοδικών, αποτελεσματικών και ασφαλών εξερευνήσεων για τον προσδιορισμό κοιτασμάτων πετρελαίου και φυσικού αερίου στην ηπειρωτική υφαλοκρηπίδα του Ηνωμένου Βασιλείου, λαμβάνοντας υπόψη και τα κριτήρια προστασίας του περιβάλλοντος. Οι αιτήσεις θα κριθούν με βάση τα ακόλουθα κριτήρια:

α) την οικονομική δυνατότητα του αιτούντος να εκτελέσει το συμφωνημένο πρόγραμμα του έργου κατά την αρχική περίοδο·

β) την τεχνική ικανότητα του αιτούντος να εκτελέσει το συμφωνημένο πρόγραμμα του έργου κατά την αρχική περίοδο, και ανάλογα με την περίπτωση οποιεσδήποτε άλλες δραστηριότητες οι οποίες επιτρέπονται σύμφωνα με την Άδεια (λαμβανομένων επίσης υπόψη της ποιότητας της γεωλογικής ανάλυσης και του βαθμού καινοτομίας)·

γ) οποιαδήποτε έλλειψη αποτελεσματικότητας ή ευθύνης που έχει επιδειχθεί από τον αιτούντα υπό οποιαδήποτε άλλη άδεια οποιασδήποτε περιγραφής η οποία εξεδόθη σύμφωνα με τον περί πετρελαίου νόμο 1998 (Petroleum Act 1998) ή με οποιαδήποτε προηγούμενη νομοθεσία έχουσα παρόμοια ενέργεια.

10. Η παρούσα προσφορά αποτελεί το υποκείμενο περαιτέρω διαβουλεύσεων από το Υπουργείο Εμπορίου και Βιομηχανίας (DTI) όσον αφορά την ακριβή έκταση που θα προσφέρεται, συμπεριλαμβανομένης και αξιολόγησης των δυνητικών επιπτώσεων δραστηριοτήτων που μπορεί να διεξαχθούν σύμφωνα με την άδεια σε οποιουσδήποτε χώρους που μπορεί να προταθούν ως υποψήφιες διατηρητέες περιοχές σύμφωνα με την περί οικοτόπων οδηγία (92/43/ΕΟΚ) ή ζώνες ειδικής προστασίας σύμφωνα με την περί πτηνών οδηγία (79/409/EOK). Αυτό μπορεί να έχει ως αποτέλεσμα την απόσυρση από την πρόσκληση ενός τμήματος ή περισσότερων τμημάτων από τα αναφερόμενα στον κατάλογο, ή σε προσθήκη στις άδειες επιπλέον όρων πέραν των προτύπων ρητρών που αναφέρονται σε Κανονισμούς. Οποιοιδήποτε επιπρόσθετοι όροι θα εκθέτονται σε οποιαδήποτε προσφορά άδειας.

11. Μετά από εξέταση όλων των αιτήσεων, ο υπουργός θα επιλέξει τους αιτούντες στους οποίους είναι διατεθειμένος να απονέμει άδειες. Θα ενημερωθούν όχι αργότερα από ένα έτος μετά την ημερομηνία υποβολής αιτήσεων. Σε όλες τις περιπτώσεις στις οποίες ο Υπουργός είναι διατεθειμένος να απονέμει άδεια, το Υπουργείο Εμπορίου και Βιομηχανίας (DTI) θα ετοιμάσει προσχέδιο άδειας το οποίο θα σταλεί στον αιτούντα ο οποίος στη συνέχεια θα έχει την επιλογή να δεχτεί την προσφορά πράγμα που γίνεται με επιστροφή της στο Υπουργείο Εμπορίου και Βιομηχανίας αφού πρώτα υπογράφεται από όλα τα μέλη του αιτούντος ομίλου. Οι αιτούντες των οποίων οι αιτήσεις δεν είχαν επιτυχία θα ενημερώνονται γραπτώς. Ένας αιτών ο οποίος επιθυμεί να ενημερωθεί ως προς τους λόγους για την απόφαση του υπουργού θα πρέπει να στείλει γραπτή σχετική αίτηση για την παροχή των πληροφοριών αυτών.

12. Η κυβέρνηση δεν αποδέχεται καμία ευθύνη για τυχόν κόστος το οποίο υφίσταται ο αιτών κατά τη μελέτη ή την υποβολή της αίτησης.

Περίοδος της άδειας και πληρωτέο τίμημα

13. Υπό τους όρους που αναφέρονται παρακάτω, η κάθε άδεια θα ισχύει για μία αρχική περίοδο 4 ετών με προοπτική επέκτασης για μία δεύτερη περίοδο τεσσάρων ετών και μια τρίτη περίοδο 18 ετών.

14. Η δυνατότητα συνέχισης της άδειας στη δεύτερη περίοδο μπορεί να εξασκείται από τον αδειούχο εφόσον αυτός δώσει προειδοποίηση προς τούτο όχι λιγότερο από τρεις μήνες πριν τη λήξη της αρχικής περιόδου και εφόσον πρώτα συμπληρώσει ένα συμφωνημένο πρόγραμμα έργου και παραδώσει μέρος της περιοχής υπό άδεια. Η μέγιστη περιοχή που θα μπορεί να κρατείται έχει ως εξής:

α) αν η άδεια αρχικά κάλυπτε 60 ή περισσότερους τομείς, όχι περισσότερους από το ήμισυ του αρχικού αριθμού τομέων· ή

β) αν η άδεια αρχικά κάλυπτε περισσότερους από 30 αλλά λιγότερους από 60 τομείς, 30 τομείς.

Η περιοχή που κρατείται πρέπει να είναι σύμφωνη με την πρότυπη ρήτρα 8 του συμπληρώματος 4 των κανονισμών του 1988 ως αυτή είχε πριν από τις τροποποιήσεις που έγιναν από τους κανονισμούς (τροποποίηση) περί (παραγωγής) πετρελαίου (σε θαλάσσιες περιοχές) του 1996 (Petroleum (Production) (Seaward Areas) (Amendment) Regulations 1996) και πρέπει να περιγράφεται στην εν λόγω ανακοίνωση.

Ένας "τομέας" αποτελεί μέρος ενός τμήματος το οποίο περιλαμβάνει περιοχή η οποία οριοθετείται με γραμμές γεωγραφικού μήκους και πλάτους με ένα λεπτό μεταξύ τους αντιστοίχως.

15. Όλη η έκταση η καλυπτόμενη από την άδεια που δεν είναι το υποκείμενο εγκεκριμένου προγράμματος ανάπτυξης στο τέλος της δεύτερης περιόδου θα εγκαταλείπεται κατά το χρόνο αυτό.

16. Οποιαδήποτε άδεια η οποία παραχωρείται ως αποτέλεσμα της παρούσας πρόσκλησης θα υπόκειται σε πληρωμή τιμήματος σύμφωνα με τις διατάξεις οι οποίες εκθέτονται στις πρότυπες ρήτρες και σε συμπληρώματα της άδειας, συνοπτικά:

α) τέσσερις ετήσιες πληρωμές, αρχίζοντας με την έναρξη της άδειας, 150 λιρών Αγγλίας για κάθε τετραγωνικό χιλιόμετρο που καλύπτει

β) στη συνέχεια ετήσια πληρωμή 300 λιρών Αγγλίας για κάθε τετραγωνικό χιλιόμετρο που καλύπτει, και αυξανόμενο ετησίως κατά 900 λίρες Αγγλίας έως μέγιστο ποσό 7500 λιρών Αγγλίας για κάθε τετραγωνικό χιλιόμετρο [η πληρωμή αυτή είναι το υποκείμενο διετούς αναθεώρησης σύμφωνα με τις κινήσεις του δείκτη τιμών ακαθάρτου πετρελαίου που αγοράζεται από τα διυλιστήρια που δημοσιεύεται στην επετηρίδα στατιστικών στοιχείων ενέργειας του Ηνωμένου Βασιλείου (Digest of UK Energy Statistics)] και

γ) ποσοστό 12,5 % πληρωτέο για πετρέλαιο προερχόμενο και εξοικονομούμενο από οποιοδήποτε μέρος περιοχής στην οποία εδόθη συγκατάθεση για ανάπτυξη πριν την 1η Απριλίου 1982.

Εμπιστευτικότητα

17. Υλικό το οποίο παρέχεται προς υποστήριξη αιτήσεων θα αντιμετωπίζεται σύμφωνα με τον κώδικα πρακτικής για πρόσβαση σε κυβερνητικές πληροφορίες (Code of Practice on Access to Government Information).

18. Η κάθε άδεια που εκδίδεται σε αυτό το γύρο θα υπόκειται σε τροποποίηση της πρότυπης ρήτρας 34 ώστε ο υπουργός να έχει το δικαίωμα να εκδίδει ορισμένα δεδομένα μόλις η άδεια παύσει να έχει ενέργεια (λόγω λήξης προθεσμίας, παραχώρησης ή ανάκλησης) εάν αυτό σημειωθεί πριν το τέλος της περιόδου η οποία ορίζεται προς το παρόν στη ρήτρα, η οποία θα τροποποιηθεί από πέντε έτη σε τρία.

Εξαιρέσεις

19. Οι όροι, οι διατάξεις, οι πληρωμές και άλλες λεπτομέρειες σχετικά με την κάθε άδεια θα είναι ως ορίζεται παραπάνω, αλλά ο υπουργός επιφυλάσσεται του δικαιώματος να κάνει τροποποιήσεις σε ορισμένες περιπτώσεις ώστε να ταιριάζουν σε συγκεκριμένες συνθήκες (π.χ. άδειες οι οποίες καλύπτουν πεδία εκτός ενεργείας).

Λεπτομέρειες για επικοινωνία

Διοίκηση αδειών: Διεύθυνση Πετρελαίου και Φυσικού Αερίου του Υπουργείου Εμπορίου και Βιομηχανίας στο Λονδίνο (Oil and Gas Directorate, Department of Trade and Industry), 1 Victoria Street, London SW1H 0ET [τηλ. (44-207) 215 51 11, φαξ (44-207) 215 50 70].

Βιβλιοθήκη του Υπουργείου Εμπορίου και Βιομηχανίας στο Λονδίνο: 1 Victoria Street, London SW1H 0ET [τηλ. (44-207) 215 50 06/7, φαξ (44-207) 215 56 65].

Ιστοσελίδες της Διεύθυνσης Πετρελαίου και Φυσικού Αερίου www.og.dti.gov.uk.

ΣΥΜΠΛΗΡΩΜΑ

Προσκαλούνται οι ενδιαφερόμενοι να υποβάλουν αιτήσεις για τα τμήματα και μέρη τμημάτων που αναφέρονται παρακάτω τα οποία δεν ήταν το υποκείμενο υφιστάμενης άδειας παραγωγής σε θαλάσσια περιοχή κατά την ημερομηνία της παρούσας ανακοίνωσης. Μπορεί μερικά τμήματα να αποσυρθούν από την παρούσα προσφορά ως αποτέλεσμα περαιτέρω διαβουλεύσεων. Ο τελικός και οριστικός κατάλογος της διαθέσιμης έκτασης μπορεί να ελεγχθεί στη βιβλιοθήκη του Υπουργείου Εμπορίου και Βιομηχανίας καθώς και στις ιστοσελίδες της Διεύθυνσης Πετρελαίου και Φυσικού Αερίου, ή μπορεί να σταλεί μετά από αίτηση προς τη διοίκηση αδειών.

>ΘΕΣΗ ΠΙΝΑΚΑ>